open-index/open-wikipedia-markdown huggingface dataset:
רדיו אוראניה

[ממוזער| [לוגו של רדיו אוראניה]]
[ממוזער| [וילהלמינה, מלכת הולנד|המלכה וילהלמינה מדברת ברדיו אוראניה]]
**רדיו אוראניה** (בהולנדית :**Radio Oranje**) היה שמה של תוכנית רדיו בשפה ההולנדית, ששודרה במסגרת השירות האירופי של ה-BBC להולנד, שנכבשה על ידי גרמניה הנאצית במהלך מלחמת העולם השנייה. תוכנית זו שודרה מלונדון בכל פעם במשך זמן של כ-15 דקות. השם "רדיו אוראניה" היה מחווה לבית המלוכה ההולנדי, בית אוראניה-נסאו.

התכנית כללה פרשנויות קצרות על אקטואליה ונאומים פוליטיים, וכן חדשות על הכוחות ההולנדים החופשיים, המושבות ההולנדיות וצי הסוחר ההולנדי. שידורי רדיו אוראניה היו נפרדים מהשירות ההולנדי של ה-BBC עצמו, ששידר רק תוכניות חדשות, ושלא כמו רדיו אוראניה, לא נשלט על ידי ממשלת הולנד בגלות.

רדיו אוראניה ביצע את השידור הראשון שלו ב-28 ביולי 1940. השידור כלל נאומים של שרים בממשלת הולנד החופשית שישבה בבריטניה, וכן נאומים של המלכה וילהלמינה. וילהלמינה דיברה ברדיו אוראניה 34 פעמים במהלך המלחמה.

## שדרנים
* יאן דה הרטוג
* לו דה יונג
* הרמן דה מאן
* א' דן דולארד
* יטי פרל

## מונחים קשורים
* Radio Vrij Nederland - (רדיו חופשי הולנד) קודמו של רדיו אוראניה ששודר לתקופה קצרה מפריז בשנת 1940.
* Radio Herrijzend Nederland - השירות שהחליף את רדיו אוראניה, שפעל מאולפנים זמניים בחלקה הדרומי של המדינה המשוחררת בשנת 1944/45.
* Radio Belgique - התוכנית המקבילה של בלגיה
* רדיו לונדון - גרסת צרפת החופשית

## מקורות

* Dra. M. G. Schenk and J. B. Th. Spaan, *De Koningin Sprak. Proclamaties en radio-toespraken van H.M. Koningin Wilhelmina 1940-1945*, 1945 ()
* H. J. van den Broek, *Hier Radio Oranje*
* O. Sinke, *Verzet vanuit de Verte. De Behoedzame Koers van Radio Oranje*, 2009.


## קישורים חיצוניים

## הערות שוליים

קטגוריה:המחתרת ההולנדית
קטגוריה:הולנד במלחמת העולם השנייה
קטגוריה:קצרמר היסטוריה
קטגוריה:BBC: תוכניות וסדרות
קטגוריה:רדיו: תוכן
בובאן ניקולוב

**בובאן ניקולוב** (במקדונית: **Бобан Николов**; נולד ב-28 ביולי 1994) הוא כדורגלן צפון-מקדוני, המשחק בעמדת הקשר בוארדאר סקופיה.

## קריירת מועדונים
ניקולוב התחיל את הקריירה שלו בקבוצת הנערים של ברגלניצה שטיפ ובגיל 16, הצטרף לאקדמיית גאורגה חאג'י הרומנית.

בקיץ  חתם ניקולוב בויטורול קונסטנצה מליגת העל הרומנית. ב-8 במרץ 2013, ניקולוב ערך את הופעת הבכורה שלו בקבוצה בהפסד 1–4 לגז מתאן מדיאש. ב-19 במאי, הבקיע את שער הבכורה שלו בקריירה בניצחון 2–5 נגד סטיאווה בוקרשט.

בקיץ  חזר ניקולוב למקדוניה וחתם בווארדאר. בעונת , ניקולוב רשם את עונת השיא שלו בקריירה, בה כבש 7 שערים ב-34 משחקים.

ב-1 בפברואר 2018 חתם ניקולוב בפהרוואר מליגת העל ההונגרית.

ב-21 בינואר 2021 חתם בלצ'ה מהסרייה ב'.

ב-20 באוגוסט 2021 חתם בשריף טירספול מליגת העל המולדובית.

בספטמבר  חתם בסטיאווה בוקרשט מליגת העל הרומנית.

בספטמבר  הצטרף לקישווארדה מליגת העל ההונגרית.

## קריירה בין-לאומית
ב-29 במאי 2016 ערך ניקולוב את הופעת הבכורה שלו בנבחרת מקדוניה הצפונית בניצחון 1–3 נגד . ב-24 במרץ 2017, ניקולוב הבקיע את שער הבכורה שלו בנבחרת בניצחון 0–3 נגד .

ניקולוב נכלל בסגל הנבחרת לקראת יורו 2020.

## תארים
; וארדאר
*ליגת העל המקדונית: , 
*הסופר קאפ המקדוני: 

; פהרוואר
*ליגת העל ההונגרית: 
*הגביע ההונגרי: 

;שריף טריספול
* אליפות מולדובה: 2021/2022
* הגביע המולדובי : 2021/2022

## קישורים חיצוניים

קטגוריה:כדורגלנים מקדונים
קטגוריה:קשרי כדורגל מקדונים
קטגוריה:כדורגלני פארול קונסטנצה
קטגוריה:כדורגלני וארדאר סקופיה
קטגוריה:כדורגלני פהרוואר
קטגוריה:כדורגלני לצ'ה
קטגוריה:כדורגלני שריף טירספול
קטגוריה:כדורגלני סטיאווה בוקרשט
קטגוריה:כדורגלני קישווארדה
קטגוריה:כדורגלני בוראץ באניה לוקה
קטגוריה:כדורגלני נבחרת מקדוניה הצפונית
קטגוריה:כדורגלני יורו 2020
קטגוריה:ספורטאים זרים ברומניה
קטגוריה:ספורטאים זרים בהונגריה
קטגוריה:ספורטאים זרים באיטליה
קטגוריה:ספורטאים זרים במולדובה
קטגוריה:ספורטאים זרים בבוסניה והרצגובינה
קטגוריה:מקדונים שנולדו ב-1994
יחסי בנין–גרמניה

**יחסי בנין–גרמניה** הם יחסי החוץ בין בנין וגרמניה.

## סקירה כללית
הרפובליקה הפדרלית של גרמניה כוננה יחסים דיפלומטיים עם בנין בשנת 1962, כשהדגש הוא על שיתוף פעולה בפיתוח.

התמיכה הגרמנית זוכה להערכה רבה בבנין. במשא ומתן הבין-ממשלתי באוקטובר 2019 התחייבה גרמניה כ-60 מיליון אירו לפרויקטים דו-צדדיים בין השנים 2019–2020, בנוסף לכ-19 מיליון אירו שסופקו לבנין במסגרת פרויקטים גלובליים.

שיתוף פעולה דו-צדדי מתבצע בהתאם לתוכנית הפיתוח הלאומית שאומצה בשנת 2018. שלוש העדיפויות העיקריות הן ביזור ופיתוח מקומי; מי שתייה, ניהול מים, תברואה וניהול פסולת מוצקה; וביטחון תזונתי וחקלאות. לפיתוח החקלאי יש חשיבות רבה בהפחתת העוני. מומחים גרמנים מייעצים לממשלה ליישום האסטרטגיה החקלאית הלאומית, במטרה לתמוך בביטחון המזון. במקביל, רשתות הערך המוסף של מוצרים חקלאיים (כותנה, שיאה, אגוזי קשיו, אורז וכו') נתמכות ברחבי בנין.

## יחסים כלכליים
היקף הסחר בין גרמניה לבנין הוא צנוע. הסחר הדו-צדדי עם גרמניה עלה שוב מעט בשנת 2018. גרמניה ייצאה סחורות בשווי 39.598 מיליון אירו לבנין וייבאה סחורות בשווי 793,000 אירו; בנין דורגה אז במקום ה-154 כשותף ליצוא ובמקום ה-188 כשותף לייבוא עבור גרמניה.

למגזר הפרטי בגרמניה אחזקה ברובם בחברה המקומית CIMBENIN באמצעות חברת בת נורווגית של היידלברגמנט. DHL פועלת שם גם מאז 1984.

## נציגויות דיפלומטיות
* בנין אינה מיוצגת בגרמניה לא בדרג השגרירות ולא בדרג הקונסוליה.
* גרמניה מחזיקה בבנין שגרירות בקוטונו.

## קישורים חיצוניים

* יחסי בנין–גרמניה באתר משרד החוץ הפדרלי

## הערות שוליים

קטגוריה:ערכים ללא קטגוריות פיזיות - יחסי חוץ
פיקה צפונית

**פיקה צפונית** (שם מדעי: *Ochotona hyperborea*) היא מין של יונק ממשפחת הפיקתיים, הנפוץ באזורים הרריים בצפון אסיה בסין, מונגוליה, קוריאה הצפונית, רוסיה ויפן בגבהים שבין 400 ל-2,000 מטר. הפיקה תוארה בשנת 1811 בידי החוקר פטר סימון פאלאס.

## מאפיינים
פיקה זו מגיעה לאורך של 12.5 עד 18.5 סנטימטרים עם זנב שאורכו 0.5 עד 1.2 סנטימטרים. הפיקה בעלת אוזניים קטנות ומעוגלות ורגליים קצרות עם חמש אצבעות. צבע הפרווה הוא חום-אדמדם בקיץ אך אפור בחורף. צבעו וגודלו משתנים על פני הטווח הרחב שלו. הפיקה אוכלת זמן קצר לאחר עלות השחר וניזונה בעיקר מצמחים, עשב, זרדים, עלים, מחטים וגבעולים. תקופת ההריון היא חודש והפיקה ממליטה בין צאצא אחד לתשעה צאצאים (בדרך כלל שלושה עד ארבעה). לא ברור מתי מגיעה הפיקה לבגרות אך ידוע שתוחלת החיים בטבע היא שלוש שנים לפחות. הפיקה מוגדרת על ידי הרשימה האדומה של IUCN כבעל חיים שאינו בסיכון בשל תפוצתה הרחבה ומצב שימורה הוא ללא חשש.

## תת-מינים
**Ochotona hyperborea cinereoflava*
**Ochotona hyperborea coreana*
**Ochotona hyperborea ferruginea*
**Ochotona hyperborea mantchurica*
**Ochotona hyperborea normalis*
**Ochotona hyperborea uralesis*
**Ochotona hyperborea yesoensis*
**Ochotona hyperborea yoshikurai*

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:פיקתיים
קטגוריה:מונגוליה: יונקים
קטגוריה:יפן: יונקים
קטגוריה:קוריאה הצפונית: יונקים
קטגוריה:סין: יונקים
קטגוריה:רוסיה: יונקים
קטגוריה:בעלי חיים שתוארו ב-1811
קטגוריה:טקסונים שתוארו בידי פטר סימון פאלאס
Cover Me in Sunshine

"**Cover Me in Sunshine**" הוא סינגל של הזמרת-יוצרת האמריקאית, פינק, ובתה, וילו סייג' הארט. השיר נכתב על ידי איימי אלן ומוזלה, והופק על ידי A Strut (לודוויג סודרברג). השיר הופיע לראשונה בפלטפורמת המדיה החברתית טיקטוק ב-8 בפברואר 2021. הסינגל יצא באופן רשמי ב-12 בפברואר 2021, על ידי חברת התקליטים RCA רקורדס.

## ביקורת
ג'סטין קרטו, מהמגזין ניו יורק, כתב כי השיר מכיל "כמה הרמוניות בהירות וחמות בין אם לילדה בשביל לתת לכם הרגשה שאתם בסוף השבוע". ליז קלרביו, מ-*[[Entertainment Tonight]]* , אמרה כי הצמד הוא 'הצמד הכי חמוד שנראה', ותיארה את קולה של הארט כקול "מרשים". ג'וליה בראג'אס, מהעיתון לוס אנג'לס טיימס, שיבחה את קולותיה של הארט וכינתה אותם "נהדרים". ניקולס רייס, מהמגזין פיפל, אמר כי השיר "אופטימי וחיובי". מגן סטון, מ-*[[ABC News Radio]]* , אמרה כי השיר "מקסים". גיל קאופמן, מהמגזין בילבורד, אמר כי השיר "מעורר השראה" ו-"חלומי", תוך שהוא מתאר את מקהלת השיר כ-"בהירה ופרגית".

## וידאו קליפ
הווידאו קליפ של "Cover Me in Sunshine" שוחרר ב-12 בפברואר 2021. הווידאו קליפ הוקלט בחווה המשפחתית וביקב של פינק ליד סנטה ברברה, קליפורניה, ארצות הברית. בווידאו קליפ, ניתן לראות את הזמרת ובתה מבלות בטבע, רוכבים על סוסים, אוספים ביצים ונמצאים על סירה. קורין הלר, מ-*[[ערוץ E!|E! Online]]*, אמרה כי הווידאו קליפ "דומה לסרט בית ישן".

## הופעות חיות
פינק ביצעה את השיר בפרסי המוזיקה של בילבורד ב-23 במאי 2021.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי פינק
קטגוריה:שירים באנגלית
קטגוריה:שירים שנכתבו על ידי איימי אלן
קטגוריה:שירים שנכתבו על ידי מוזלה
קטגוריה:שירים על השמש
קטגוריה:בלדות משנות ה-2020
קטגוריה:סינגלים שהגיעו למקום הראשון ברומניה
קטגוריה:שירי זהב בממלכה המאוחדת
קטגוריה:שירי זהב בניו זילנד
קטגוריה:שירי פלטינה כפולה באוסטרליה
קטגוריה:סינגלים בהוצאת RCA רקורדס
תוכי ואסא

**תוכי ואסא** (שם מדעי: *Coracopsis*) הוא סוג של תוכים מהמשפחה תוכיים נשריים. במשפחה זו ידועים רק שני סוגים: תוכי ואסא, שיש לו שלושה מינים ותוכי הנשר, שהוא מין יחיד בסוגו.

תוכים אלה אנדמיים למדגסקר ולמספר איים קטנים באוקיינוס ההודי, כמו איי סיישל וקומורו.

תוכים אלה בינוניים בגודלם, באורך 30 עד 48 ס"מ, והם בעלי נוצות שחורות או אפורות בולטות עם טבעת עיניים לבנה, מקור ורוד ומעט ארוך וצוואר דק יחסית. הנוצות שלהם מצהיבות בעונת הרבייה ולעיתים חל אצלם אובדן נוצות. אצל תוכים אלה הדגירה נמשכת 18 עד 20 יום, זמן קצר בהרבה משל תוכים אחרים.

התוכים ניזונים בעיקר מזרעים ופירות שונים.

## מינים
*תוכי ואסא גדול (*Coracopsis vasa*)
*תוכי ואסא קטן (*Coracopsis nigra*)
*תוכי ואסא סיישלי (*Coracopsis barklyi*)

## קישורים חיצוניים

קטגוריה:בעלי חיים שתוארו ב-1832
קטגוריה:טקסונים שתוארו בידי יוהאן גאורג ואגלר
קטגוריה:תוכיים נשריים
תחנת סוקולניקי

**תחנת סוקולניקי** (ברוסית: **Сокольники**) היא תחנת הרכבת התחתית של מוסקבה בקו סוקולניצ'סקאיה.

התחנה ממוקמת ברובע סוקולניקי וקרויה על שמה.

תחנת סוקולניקי נפתחה ב-15 במאי 1935, כחלק מקטע ההשקה הראשון של המטרו של מוסקבה.

ב-15 במאי 1935, ביום פתיחת התחנה יצאה בפעם הראשונה רכבת עם נוסעים בתולדות המטרו של מוסקבה.

ב-1 במרץ 2023 בסמוך לתחנה נפתחה תחנה נוספת בקו הטבעת הגדול שמחוברת במעבר תת-קרקעי לתחנה הישנה.

כמו כן באוגוסט 2023 מתוכננת פתיחה של תחנה נוספת, בקו הקוטרים המרכזיים של מוסקבה (ברוסית МЦД-3).

## גלריה

קובץ:Метро "Сокольники" - panoramio.jpg|לובי התחנה
קובץ:Moscow, vestibule of Sokolniki metro (31477130981).jpg|כניסה לתחנה


## קישורים חיצוניים

## הערות שוליים

סוקולניקי
תחנת טרטיאקובסקאיה

**תחנת טרטיאקובסקאיה** (ברוסית: **Третьяковская**) היא תחנה חוצה פלטפורמות של הרכבת התחתית של מוסקבה בקו קלוז'סקו-ריז'סקאיה וקו קלינינסקאיה.

התחנה ממוקמת ברובע זאמוסקבורצ'יה, ויש לה מעבר לתחנת נובוקוזנצקאיה של קו זמוסקבורצקאיה. היא קרויה על שמה של גלריית טרטיאקוב.
התחנה נמצאת בעומק של 46 מתחת לפני הקרקע. בתחנה ישנו מעבר לתחנת נובוקוזנצקאיה של קו זמוסקבורצקאיה.

תחנת טרטיאקובסקאיה נפתחה ב-3 בינואר 1971 ועד ל-1986 שירתה רק את קו קלוז'סקו-ריז'סקאיה. ב-25 בינואר 1986 חוברה התחנה אל קו קלינינסקאיה. 

ב-1 בינואר 1998 התרחש בתחנה פיגוע טרור - מטען חבלה שהכיל כ-150 גרם TNT והוסתר בתוך תיק קטן, התפוצץ בתחומי התחנה. המטען הוסתר בתוך תיק קטן והונח באחד הקרונות. נהג קטר, אשר עשה סיור ברכבת מצא את התיק. התיק ערר את חשדו והוא לקח אותו אל משרד אחראית התחנה. האחרונה הזעיקה מיד את המשטרה. אך טרם הגעת השוטרים המטען התפוצץ. אחראית התחנה ושתי עובדות ניקיון נפצעו מרסיסים. מבצעי הפיגוע ומניעיהם לא ידועים אד היום. 

## גלריה

קובץ:Станция метро Третьяковская (20221007141116).jpg|לובי התחנה  


## קישורים חיצוניים

## הערות שוליים

טרטיאקובסקאיה
עונת 1978/1979 בליגת העל ההולנדית

**עונת 1978/1979** הייתה העונה ה-23 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה אייאקס באליפות הליגה. פולנדם ופנלו 03 ירדו לליגת המשנה.

## מבנה
על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, (16 ששיחקו בעונה שעברה, אליהן הצטרפו זוולה ומ.ו.ו מאסטריכט שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצות שסיימו במקומות 17 ו-18 ירדו לליגת המשנה.

### טבלת הליגה

## קישורים חיצוניים

קטגוריה:עונות בליגת העל ההולנדית
קטגוריה:תחרויות כדורגל ב-1978
קטגוריה:תחרויות כדורגל ב-1979
הבחירות הכלליות בברזיל 1945

**הבחירות ל[[נשיא ברזיל|נשיאות]] [[ברזיל]]** התקיימו ב-2 בדצמבר 1945 וכללו במקביל לבחירת הנשיאות גם את הבחירות לשני בתי הקונגרס הלאומי של ברזיל. היו אלו הבחירות הראשונות לנשיאות מאז 1934 והם התקיימו בהמשך להתפטרותו של הנשיא ז'טוליו ורגאס אשר נלחץ מפנים ברזיל ומחוץ להביא לסיום הדיקטטורה. הבחירות כללו שלושה מועמדים מרכזיים: גספאר דוטרה מטעם המפלגה הסוציאל-דמוקרטית, אדוארדו גומס מטעם האיחוד הלאומי הדמוקרטי ויידו פלוזה מטעם המפלגה הקומוניסטית. הבחירות כללו אחוז הצבעה גבוה; 83.1 אחוזים לבחירות לנשיאות, 83.5 אחוזים לבחירות לבית הנבחרים ו-76.7 אחוזים לבחירות לסנאט.

גספאר דוטרה נבחר לנשיא ברזיל החדש לאחר השגת רוב קולות של 55.4 אחוזים (סך ההצבעות לגספאר היה 3,251,507). אדוארדו גומס השיג 2,039,341 קולות שהיוו 34.7 אחוזים מכלל הקולות (ניצח במדינות סיארה, פיאאוי, פאראיבה והעיר הפדרלית ריו דה ז'ניירו) ויידו פלוזה השיג 569,818 קולות שהיוו 9.7 אחוזים מכלל הקולות (המדינה היחידה שבה השיג פלוזה רוב הייתה רוריימה).

## תוצאות הבחירות לקונגרס

## קישורים חיצוניים

* ברזיל: עידן ורגאס, באתר אנציקלופדיה בריטניקה
* מדעי הפוליטיקה - ברזיל (1910 - הווה), באתר אוניברסיטת מרכז קנזס

1945
קטגוריה:1945
ברזיל
ברזיל
רוברט סטיוארט

**רוברט סטיוארט** (באנגלית: **Robert Stewart **; 31 באוגוסט 1873 – 11 באוגוסט 1941) היה שחקן דמקה שהיה אלוף העולם בשנים 1922–1933.

## ביוגרפיה
רוברט סטיוארט נולד בכפר בסקוטלנד. אביו היה שחקן דמקה נלהב ולימד את בנו בגיל צעיר. בשנת 1886 הוא הצטרף למועדון דמקה מקומי ועד מהרה הפך לשחקן מצטיין.

בשנת 1894 רוברט סטיוארט ניצח באליפות סקוטלנד ושיחזר הישג זה בשנת 1895, 1900 1901 ו-1902. בתחרויות אלו הוא ניצח 129 פעמים והפסיד רק 35 פעמים. החל משנת 1901 במשך 21 שנים הוא לא הפסיד אף משחק בתחרות רשמית. ההפסד הראשון שלו היה נגד ניוול בנקס בשנת 1922 כאשר הוא זכה בתואר אלוף העולם.

לאחר דו-קרב זה בה הוא זכה בתואר אלוף העולם הוא הפסיק להשתתף בתחרויות (כמו רוברט פישר בשנות ה-70 של המאה ה-20). אמריקאים ניסו מספר פעמים לארגן דו-קרב על אליפות, אך סטיוארט סירב לנסוע לארצות הברית. הוא הסכים לשחק בשנת 1937, אך בגלל מצבו הבריאותי הדו-קרב לא התרחש.

## קישורים חיצוניים

* קורות חיים

קטגוריה:שחמטאים אמריקאים
קטגוריה:ספורטאים סקוטים
קטגוריה:בריטים שנולדו ב-1873
קטגוריה:בריטים שנפטרו ב-1941
בלה סקיי (פוליטיקאי)

**בלה סקיי** (במקור עד 1902 **וייס**, (בהונגרית: **Székely Béla**; בודפשט, 17 ביולי 1889 – ולדיווסטוק, 10 בינואר 1939) פקיד בנק יהודי-הונגרי פוליטיקאי קומוניסטי, חבר (למעשה שר) במועצה הממשלתית המהפכנית (ממשלת הונגריה בתקופת הרפובליקה הסובייטית ההונגרית).

## קורות חיים
בלה סקיי נולד במשפחה יהודית כבנם של אהרון יוז'ף וייס ושל צציליה גלב. בראשית המאה העשרים הצטרף למפלגה הסוציאל-דמוקרטית ההונגרית (MSZDP ) ובתוכה הצטרף לאגף השמאלי שהיווה את האופוזיציה בתוך המפלגה. בתנועת האיגודים המקצועיים ארגן את פקידי הבנק ולקח חלק פעיל בהקמת מפלגת הקומוניסטים בהונגריה (KMP), בה היה חבר מהקמתה. ב-20 בפברואר 1919, בהוראת הממשלה, נעצר על ידי מפקד משטרת בודפשט, קארוי דיץ, שעצר גם את בלה קון ואחרים. הוא שוחרר ב-6 במרץ 1919. בתקופת הרפובליקה הסובייטית ההונגרית היה תחילה סגן קומיסר העם של האוצר עד תחילת אפריל (עד לביטול מוסד הסגן) ולאחר מכן בין ה-5 באפריל ל-24 ביוני היה קומיסר העם לניהול הכספים (שר האוצר) ממש. ב-3 במאי 1919, בבודפשט, הוא נשא לאישה את קלרה בלאגי, בתם של ארתור בלוך ואלאונורה שפיצר. מאוחר יותר נבחר לוועד המרכזי של ועדת הניהול בת ה-150 חברים (דומה לבית נבחרים). לאחר נפילת הרפובליקה היגר לווינה, שם לקח חלק בארגון מחדש של ה-KMP והפך לחבר בוועדת השלטון הזמנית של המפלגה. בשנים 1925 עד 1930 היה חבר במשרד הסחר של ברית המועצות בווינה, ובשנים 1930 עד 1933 בברלין. במהלך שהותו בברלין סייע בעבודת המפלגה הקומוניסטית של גרמניה. עם עליית היטלר לשלטון בשנת 1933 סקיי עבר לברית המועצות ועבד בסחר חוץ. הוא נעצר בשנת 1938 באשמה מפוברקת ולאחר משפט ראווה קצר הוצא להורג.

## לקריאה נוספת
* לקסיקון ביוגרפי הונגרי. עורכת ראשית אגנש קניירש. 1969
* אלברט וארי : קורבנות השלטון האדום בהונגריה . (הדפסה מחודשת). בודפשט, 1993, 
* לקסיקון תולדות תנועת העבודה. 1976. 

* יוזף בלן: ממשלות הונגריה. 1848–1987. מעבד את התקופה 1987–1992. ולחץ על הזמנה. לאסלו הובאי. בודפשט, 1987
* לקסיקון גדול הונגרי. עורך ראשי. 1993.
* לקסיקון חדש של רוואי. עורך ראשי. אישטוואן קולגה טרשוי. סקסארד, הוצאת באביץ', 1996,
* לקסיקון ביוגרפי הונגרי חדש. עורך ראשי. לאסלו מרקו. מועדון הספרים ההונגרי.
* מסמכים מההיסטוריה של תנועת הפועלים המהפכנים ההונגרים. 1919 - 1929. (1964).

## קישורים חיצוניים

## הערות שוליים

קטגוריה:קומוניסטים יהודים הונגרים
קטגוריה:שרי ממשלת הונגריה
קטגוריה:שרי אוצר
קטגוריה:יהודים קומיסרי העם (הונגריה 1919)
קטגוריה:מהגרים מהונגריה לברית המועצות
קטגוריה:חברי ועדת הניהול המרכזית (הונגריה)
קטגוריה:בודפשט: אישים
קטגוריה:יהדות בודפשט
קטגוריה:קורבנות הטיהורים הגדולים
קטגוריה:הונגרים שנולדו ב-1889
קטגוריה:הונגרים שנפטרו ב-1939
האורהי בושצ'אן

**האורהי מיקולאיוביץ' בושצ'אן** (באוקראינית: **Георгій Миколайович Бущан**; נולד ב-31 במאי 1994) הוא כדורגלן אוקראיני המשחק בעמדת השוער בפוליסיה ז'יטומיר.

## קריירת מועדונים
בושצ'אן, יליד אודסה, התחיל את הקריירה שלו בקבוצת הנערים של צ'רנומורץ אודסה ובגיל 14 הצטרף לזו של דינמו קייב.

משנת  עד שנת  לא היה חלק מסגל הקבוצה ושיחק חלק מהזמן בקבוצת המילואים של המועדון. ב-20 באוגוסט 2017 ערך את הופעת הבכורה שלו בקבוצה, בניצחון 1-4 נגד סטאל קמיאנסקה.

בעונת  הפך לשוער הראשון של הקבוצה וזכה עמה בדאבל.

ב-29 בינואר 2025 חתם בא-שבאב הסעודית.

ב-6 בספטמבר 2025 הושאל לפוליסיה ז'יטומיר.

## קריירה בינלאומית
בצעירותו שיחק בכל נבחרות הנוער של אוקראינה, פרט לנבחרת הצעירה.

ב-7 באוקטובר 2020 ערך את הופעת הבכורה שלו בנבחרת הבוגרת, בהפסד 7-1 ל. בושצ'אן נכלל בסגל הנבחרת לקראת יורו 2020.

הוא נכלל בסגל נבחרת אוקראינה לטורניר יורו 2024.

## תארים
; דינמו קייב
*ליגת העל האוקראינית: 
*הגביע האוקראיני: , 
*הסופר קאפ האוקראיני: , , 

## קישורים חיצוניים

## הערות שוליים

קטגוריה:כדורגלנים אוקראינים
קטגוריה:שוערי כדורגל אוקראינים
קטגוריה:אודסה: כדורגלנים
קטגוריה:כדורגלני דינמו קייב
קטגוריה:כדורגלני א-שבאב (ריאד)
קטגוריה:כדורגלני פוליסיה ז'יטומיר
קטגוריה:כדורגלני נבחרת אוקראינה
קטגוריה:כדורגלני יורו 2020
קטגוריה:כדורגלני יורו 2024
קטגוריה:ספורטאים זרים בערב הסעודית
קטגוריה:אוקראינים שנולדו ב-1994
בלה סקיי (עיתונאי)

**בלה סקיי** (בהונגרית: **Székely Béla**; בקליאן, 1 ביוני 1891 –קסקומוס, 9 בדצמבר 1955) היה משורר יהודי-הונגרי, פובליציסט, מומחה פסיכולוגי מטרנסילבניה.

## ביוגרפיה
בלה סקיי נולד במשפחה יהודית. הוא סיים את לימודיו בקולג' באוראדיה ובבודפשט. הוא היה מייסד העיתון היהודי בשפה ההונגרית "מזרח חדש" (Új Kelet) בקלוז' בשנת 1919, והיה מנהל העיתון בין ה-4 באפריל 1923 לבין 29 בפברואר 1924. בשנים 1921–1922 ייסד את העיתון "עיתון השעה 5" כעורך אחראי. סקיי לקח חלק פעיל בפעילות העמותה הלאומית היהודית בטרנסילבניה ובמסגרתה ארגן את התנועה העולמית של בנות יהודיות "אביבה". הוא חי בהונגריה (שטרנסילבניה נלקחה ממנה בחוזה טריאנון) משנת 1926 ואז היגר לארגנטינה וחי שם מ-1938.

ספר השירה הראשון שלו, "חישובים" (Számvetések) פורסם בבודפשט (1912). בהונגריה הוא היה עמית של לאיוש קשאק בכתבי העת "תיעוד" וגם ב"עבודה". בשנים 1934–1935, כנציג המגמות הפסיכולוגיות העמוקות, ערך את כתב העת הפדגוגי והגרפולוגי "הכרת האדם". ספרו "ילדך" (בודפשט, 1925), העוסק בגידול ילדים מודרני, התפרסם בשתי מהדורות גם בקלוז' (1934, 1938).

הוא ערך גם בארגנטינה עיתון בשפה ההונגרית בשם *"*העתיד" וגם כתב את "תולדות האנטישמיות" (בודפשט, 1936). הוא גם פרסם את ספרו בתרגום משלו בפורטוגזית (בואנוס איירס, 1940).

## עבודות אחרות
* חישובים. שירים ; 1912
* מדינת פרובינציה. ספר על ארץ ישראל (פלשתינה) שבבנייה (קלוז', 1925)
* מיטלמן חף מפשע! (טרגו מורש, 1925)
* מקרה דרייפוס בטרגו מורש. מה האמת בתיקון תיק הפשע של יוז'ף מיטלמן? (טרגו מורש, 1925)
* סג'רה. דרמה קטנה של השומר ; עבר ועתיד, וינה, 1926
* מחלקה "G". לכלוך, דם, מוות ; זכויות יוצרים, קלוז', 1931
* ילדך. . . מדריך להורות מודרנית ; ספרייה, 1934
* מיניות הילדות ; 1935
* פסיכואנליזה של אנטישמיות ; הכרת האדם, 1936
* האנטישמיות ותולדותיה ; תבור, 1936
* ילדך. מדריך להורים ומחנכים בנושא הורות פסיכולוגית מודרנית ; 1938

## לקריאה נוספת
* לקסיקון הספרות ההונרית ברומניה : סיפורת, כתיבה ציבורית, ספרות מדעית. 2010
* יוהנה הופפנגרטנר: הערות לביוגרפיה של בלה סקיי (1892–1955) בודפשט, 2016,

## הערות שוליים

קטגוריה:עיתונאים יהודים הונגרים
קטגוריה:משוררים יהודים הונגרים
קטגוריה:עורכי עיתונים יהודים הונגרים
קטגוריה:מהגרים מהונגריה לארגנטינה
קטגוריה:הונגרים שנולדו ב-1891
קטגוריה:הונגרים שנפטרו ב-1955
תחנת אוחוטני ריאד

**תחנת אוחוטני ריאד** (ברוסית: **Охотный Ряд**) היא תחנת הרכבת התחתית של מוסקבה בקו סוקולניצ'סקאיה.

התחנה ממוקמת ברובע טברסקוי וקרויה על שם כיכר אוחוטני ריאד שהחל מ-1956 הפכה לרחוב אוחוטני ריאד.

תחנת אוחוטני ריאד נפתחה ב-15 במאי 1935, והיא התחנה הקרובה ביותר לכיכר האדומה. 

בעבר התחנה נקראה בשם "אימני קגנוביצ'ה" ו"פרוספקט מרקסה". המעבר התת-קרקעי המערבי של התחנה מוביל לכיכר מנז'נאיה.

## גלריה

קובץ:Moscow Teatralnaya Square asv2020-01.jpg|לובי התחנה ברחוב בולשאיה דמיטרובקה 2 


## קישורים חיצוניים

## הערות שוליים

אוחוטני ריאד
בורנה בארישיץ'

**בּוֹרְנַה בארישיץ**' (בקרואטית: **Borna Barišić**; נולד ב-10 בנובמבר 1992) הוא כדורגלן קרואטי המשחק בעמדת המגן השמאלי בנבחרת קרואטיה.

## קריירת מועדונים
בארישיץ' נולד באוסייק להורים ממוצא בוסני. בארישיץ', התחיל את הקריירה שלו במחלקת הילדים של אוסייק, אליה הצטרף בגיל 11. כאשר היה בן 20, הצטרף לביילו ברדו במדיה שיחק עונה אחת ובסיומה חזר לאוסייק.

ב-12 ביולי 2013, בארישיץ' ערך את הופעת הבכורה שלו בקבוצה הבוגרת בהפסד 1–3 לדינמו זאגרב. ב-4 באפריל 2014, בארישיץ' הבקיע את שער הבכורה שלו בקריירה, במשחק הליגה נגד לוקומוטיבה זאגרב.

בקיץ , בארישיץ' חתם לחמש שנים בדינמו זאגרב. ב-19 ביולי 2015, בארישיץ' ערך את הופעת הבכורה שלו בקבוצה במשחק הליגה נגד אוסייק. כעבור כחודש וחצי, הושאל לקבוצת הבת של דינמו, לוקומוטיבה זאגרב עד לסיום העונה. בקיץ , בארישיץ' חזר לאוסייק ומונה לקפטן הקבוצה.

בקיץ , בארישיץ' סיכם בדינמו קייב, אך ברגע האחרון העדיף לחזור לדינמו זאגרב. ב-3 באוגוסט, בארישיץ' הבקיע בניצחון 0–1 נגד פ.ס.וו. איינדהובן, במסגרת מוקדמות הליגה האירופית.

ב-7 באוגוסט 2018, בארישיץ' חתם לארבע שנים בגלאזגו ריינג'רס מליגת העל הסקוטית תמורת כ-2.2 מיליון פאונד. ריינג'רס התעניינה בשחקן כשבוע לאחר צמד המשחקים בינה לאוסייק במסגרת מוקדמות הליגה האירופית. ב-29 בדצמבר 2019, בארישיץ' בישל את שני השערים של ריינג'רס בניצחון 1–2 נגד סלטיק, שהיה ניצחונה הראשון של ריינג'רס באולד פירם מאז .

ב-18 בפברואר 2021, בארישיץ' ערך את הופעתו ה-100 במועדון, בה הבקיע שני שערים בפנדלים בניצחון 4–3 נגד רויאל אנטוורפן, במסגרת סיבוב 32 האחרונות של הליגה האירופית.

ב-25 ביוני 2024 חתם בארישיץ' בטרבזונספור. ב-4 בפברואר 2025 הושאל אל לגאנס.

## קריירה בינלאומית
ב-11 בינואר 2017, בארישיץ' ערך את הופעת הבכורה שלו בנבחרת הבוגרת, במשחק ידידות נגד . בארישיץ', זומן לסגל הרחב של הנבחרת לקראת מונדיאל 2018, אך לא נכלל בסגל הסופי.

ב-21 במרץ 2019, בארישיץ' הבקיע את שער הבכורה שלו בנבחרת בניצחון 1–2 נגד  במסגרת מוקדמות יורו 2020.

נכלל בסגל נבחרת קרואטיה לטורניר מונדיאל 2022.

## תארים
**דינמו זאגרב**
* ליגת העל הקרואטית: 2015/2016
; גלאזגו ריינג'רס
*ליגת העל הסקוטית: 
*גביע סקוטי: 2021/2022

; אישיים
*נבחרת העונה בליגת העל הסקוטית: 

## קישורים חיצוניים

## הערות שוליים

קטגוריה:כדורגלנים קרואטים
קטגוריה:מגני כדורגל קרואטים
קטגוריה:אוסייק: כדורגלנים
קטגוריה:כדורגלני אוסייק
קטגוריה:כדורגלני דינמו זאגרב
קטגוריה:כדורגלני לוקומוטיבה זאגרב
קטגוריה:כדורגלני גלאזגו ריינג'רס
קטגוריה:כדורגלני טרבזונספור
קטגוריה:כדורגלני לגנס
קטגוריה:כדורגלני נבחרת קרואטיה
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:ספורטאים זרים בסקוטלנד
קטגוריה:ספורטאים זרים בטורקיה
קטגוריה:ספורטאים קרואטים בספרד
קטגוריה:קרואטים שנולדו ב-1992
תומאס לאם

**תומאס לאם** (בפינית: **Thomas Lam**; נולד ב-18 בדצמבר 1993) הוא כדורגלן פיני, המשחק בעמדת הבלם באפולון לימסול.

## קריירת מועדונים
לאם, נולד באמסטרדם לאב הולנדי ואם פינית. לאם, תחיל לשחק כדורגל בקבוצת הילדים של אמסטרדחה ובגיל 12 הצטרף למחלקת הנוער של אלקמאר. ב-13 באפריל 2012, לאם חתם על חוזה לארבע שנים במועדון. ב-16 בספטמבר 2012, לאם ערך את הופעת הבכורה שלו בקבוצה הבוגרת בניצחון 0-4 נגד רודה. ב-31 במרץ 2013, הורחק בניצחון 1-2 נגד הראקלס אלמלו בדקה ה-31. במהלך עונת , לאם רשם רק הופעה אחת, בתיקו 2-2 נגד פאוק סלוניקי.

ב-24 ביולי 2014, לאם חתם בזוולה. לאם, ערך את הופעת הבכורה שלו בקבוצה בניצחון 4–1 נגד אייאקס במסגרת מגן יוהאן קרויף. ב-29 באוקטובר 2014, לאם כבש את השלושער הראשון שלו בקריירה בניצחון 6–1 נגד הארדנברג במסגרת הסיבוב השלישי של הגביע ההולנדי.

ב-8 ביולי 2016, לאם חתם לשנתיים בנוטינגהאם פורסט. ב-6 באוגוסט 2016, לאם ערך את הופעת הבכורה שלו בקבוצה בניצחון 3-4 נגד בורטון אלביון, בו גם כבש את שער הבכורה שלו בקבוצה. ב-22 באוקטובר 2016, לאם הורחק בהפסד 2-1 לקארדיף סיטי. ב-30 באוגוסט 2017, לאם הושאל לטוונטה עד לסיום העונה. ב-10 בספטמבר 2017, לאם ערך את הופעת הבכורה שלו בקבוצה בהפסד 1-0 לספרטה רוטרדם.

ב-29 באוגוסט 2018, לאם חזר לקדנציה שנייה בזוולה, כאשר חתם בה לשנתיים.

ב-16 באוגוסט 2021 לאם חתם בצסק"א סופיה מליגת העל הבולגרית וכעבור שנה בדיוק חתם במלבורן סיטי.

ב-25 ביולי 2023 לאם חזר לזוולה.

בקיץ  חתם באפולון לימסול מליגת העל הקפריסאית.

## קריירה בינלאומית
ללאם היו שתי אופציות לייצוג בזירה הלאומית, הולנד ופינלנד. בצעירותו, לאם הצטרף לנבחרות הצעירות של פינלנד. ב-9 ביוני 2015, לאם ערך את הופעת הבכורה שלו בנבחרת הבוגרת בהפסד 2-0 ל.

לאם, נכלל בסגל הנבחרת לקראת יורו 2020.

## תארים
; אלקמאר
*הגביע ההולנדי: 

; זוולה
*מגן יוהאן קרויף: 

; אישיים
*הכדורגלן הפיני המבטיח של השנה: 

## קישורים חיצוניים

קטגוריה:כדורגלנים פינים
קטגוריה:כדורגלנים הולנדים
קטגוריה:בלמי כדורגל פינים
קטגוריה:בלמי כדורגל הולנדים
קטגוריה:קשרי כדורגל פינים
קטגוריה:קשרי כדורגל הולנדים
קטגוריה:אמסטרדם: כדורגלנים
קטגוריה:כדורגלני א.ז. אלקמאר
קטגוריה:כדורגלני נוטינגהאם פורסט
קטגוריה:כדורגלני טוונטה
קטגוריה:כדורגלני זוולה
קטגוריה:כדורגלני צסק"א סופיה
קטגוריה:כדורגלני מלבורן סיטי
קטגוריה:כדורגלני אפולון לימסול
קטגוריה:כדורגלני נבחרת פינלנד
קטגוריה:ספורטאים הולנדים באנגליה
קטגוריה:ספורטאים פינים באנגליה
קטגוריה:ספורטאים זרים בבולגריה
קטגוריה:ספורטאים זרים באוסטרליה
קטגוריה:ספורטאים זרים בקפריסין
קטגוריה:כדורגלני יורו 2020
קטגוריה:הולנדים שנולדו ב-1993
קטגוריה:פינים שנולדו ב-1993
דייוויד מרשל (כדורגלן)

**דייוויד מרשל** (באנגלית: **David Marshall**; נולד ב-5 במרץ 1985) הוא כדורגלן עבר סקוטי, ששיחק בעמדת השוער.

## קריירת מועדונים
מרשל נולד בגלאזגו, והתחיל את הקריירה שלו במחלקת הנוער של סלטיק. בפברואר , מרשל ערך את הופעת הבכורה שלו בקבוצה הבוגרת במשחק הגביע נגד סנט ג'ונסטון. ב-11 במרץ 2004, מרשל ערך את הופעת הבכורה שלו בזירה האירופית בניצחון 0–1 נגד ברצלונה במסגרת גביע אופ"א. שנה לאחר מכן, מרשל רשם בקבוצה 4 הופעות בשלב הבתים של ליגת האלופות ואף הדף פנדל מרגליו של רונאלדיניו מברצלונה. בקיץ , הוחלט כי יהפוך לשוער הראשון של המועדון, אך במשחקו הראשון ספג חמישה שערים מארטמדיה פטרז'לקה ומשחק לאחר מכן ספג רביעייה ממות'רוול ולכן איבד מקומו בהרכב.

ב-17 בינואר 2007, מרשל הושאל לנוריץ' סיטי עד לסיום העונה, וב-4 ביולי מרשל חתם על חוזה לשלוש שנים בנוריץ'. בשנתיים בהם שיחק בנוריץ', שיחק בכל משחקי הליגה.

ב-12 במאי 2009, מרשל חתם בקארדיף סיטי תמורת כחצי מיליון פאונד. מרשל, ערך את הופעת הבכורה שלו במועדון בניצחון 0–4 נגד סקונת'ורפ יונייטד בתיקו 1-1 נגד בלקפול. בעונת , התערער מעמדו בקבוצה, אך שנה לאחר מכן חזר לעמדת השוער הראשון. בספטמבר , מרשל מונה לקפטן המועדון.

ב-30 באוגוסט 2016, מרשל חתם בהול סיטי. ב-21 בספטמבר 2016, מרשל ערך את הופעת הבכורה שלו בקבוצה בניצחון 1–2 נגד סטוק סיטי במסגרת גביע הליגה האנגלי.

ביולי , מרשל חתם לשנתיים בוויגאן את'לטיק.

ב-21 באוגוסט 2020, מרשל חתם בדרבי קאונטי. מרשל, מונה לקטפן הקבוצה לאחר פרישתו של וויין רוני.

ב-11 בינואר 2022 חתם בקווינס פארק ריינג'רס בחוזה לחצי עונה.

ב-23 במאי 2022 חזר לאחר 15 שנה לסקולטנד וחתם בהיברניאן, אליה הצטרף ב-1 ביולי של אותה עונה.

בקיץ  הודיע על פרישה מכדורגל ומונה למנהל ביצועי בהיברניאן.

## קריירה בינלאומית
ב-18 באוגוסט 2004, מרשל ערך את הופעת הבכורה שלו בנבחרת סקוטלנד במשחק ידידות נגד , כאשר היה בן 18 בלבד. כעבור שנה, זומן לראשונה לסגל נבחרת הצעירה.

במהלך השנים, מעמדו של מרשל בנבחרת ידע עליות ומורדות, בעיקר בגלל העדיפות שלהם זכו קרייג גורדון ואלן מקרגור. לקראת מוקדמות יורו 2016, מרשל הפך לשוער הראשון של הנבחרת, אך לקראת מוקדמות מונדיאל 2018 וליגת האומות 2018/2019 הוא ירד לספסל. מרשל, חזר להיות השוער הראשון במהלך מוקדמות יורו 2020 והיה שותף לעלייה הראשונה בתולדות הנבחרת לאליפות אירופה בכדורגל. ב-7 ביוני 2022 פרש מהנבחרת לאחר ההפסד ל בפלייאוף מוקדמות מונדיאל 2022.

## תארים
; סלטיק
*ליגת העל הסקוטית: 
*הגביע הסקוטי: , 
*גביע הליגה הסקוטי: 

; קארדיף סיטי
*פוטבול ליג צ'מפיונשיפ: 

; אישיים
*כדורגלן השנה בקארדיף סיטי: 

## קישורים חיצוניים

קטגוריה:כדורגלנים סקוטים
קטגוריה:שוערי כדורגל סקוטים
קטגוריה:גלאזגו: כדורגלנים
קטגוריה:כדורגלני סלטיק
קטגוריה:כדורגלני נוריץ' סיטי
קטגוריה:כדורגלני קארדיף סיטי
קטגוריה:כדורגלני ויגאן את'לטיק
קטגוריה:כדורגלני דרבי קאונטי
קטגוריה:כדורגלני היברניאן
קטגוריה:כדורגלני נבחרת סקוטלנד
קטגוריה:כדורגלני האל סיטי
קטגוריה:כדורגלני קווינס פארק ריינג'רס
קטגוריה:כדורגלני יורו 2020
קטגוריה:סקוטים שנולדו ב-1985
EveryTime I Cry

"**EveryTime I Cry**" (בעברית: **בכל פעם שאני בוכה**) הוא סינגל, שהוקלט על ידי הזמרת-יוצרת האמריקאית אווה מקס. השיר יצא לאור ב-8 ביוני 2021, על ידי חברת התקליטים אטלנטיק רקורדס, כסינגל שלא מתוך אלבום.

## רקע והכרזה
ב-12 במאי 2021, העלתה מקס לטוויטר הצצה מ-"EveryTime I Cry". ב-3 ביוני, חשפה מקס את עטיפת הסינגל ותאריך צאתו, באותו פרסום הצהירה כי זהו "המשך" לאלבום אולפן הבכורה שלה, *[[Heaven & Hell (אלבום של אווה מקס)|Heaven & Hell]]* (2020). הסינגל יצא לאור ב-8 ביוני 2021, יחד עם וידאו קליפ מילים שהועלה לעמוד היוטיוב שלה. השיר נכתב על ידי מקס, קרוליין פנל, לורן אקווילינה, והמפיקים סירקוט ושון מאייר.

## קרדיטים
כל הקרדיטים שלהלן לקוחים מטיידל.
* אווה מקס – שירה, כתיבה
* סירקט – כתיבה, הפקה
* שון מאייר – כתיבה, הפקה, כלים, תכנות
* קרוליין פנל – כתיבה, הפקה
* לורן אקווילינה – כתיבה, הפקה
* כריס גרינגר – מאסטרינג
* סרבן גניאה – מיקסינג
* כג׳ון הנס – הנדסה (מוזיקלית)

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אווה מקס
קטגוריה:שירים באנגלית
קטגוריה:שירים שנכתבו על ידי אווה מקס
קטגוריה:שירים שנכתבו על ידי סירקט
קטגוריה:שירים שהופקו על ידי סירקט
קטגוריה:שירים על בכי
קטגוריה:סינגלים בהוצאת אטלנטיק רקורדס
הבחירות הכלליות בברזיל 1950

**הבחירות הכלליות ב[[ברזיל]]** התקיימו ב-3 באוקטובר 1950 וכללו בחירות לנשיאות ברזיל, בחירות לסגן נשיאות ברזיל ובחירות לשני בתי הקונגרס הלאומי של ברזיל (בית הנבחרים והסנאט). הבחירות לנשיאות הסתיימו בניצחון מפלגת העבודה הברזילאית וז'טוליו ורגאס שב לנשיאות לאחר שהתפטר מתפקידו עקב הפיכה צבאית בשנת 1945. אף על פי זאת, המפלגה הסוציאל-דמוקרטית נותרה המפלגה הגדולה ביותר בשני הבתים בקונגרס. יריבו המרכזי של ורגאס במהלך הבחירות היה אדוארדו גומס מטעם האיחוד הלאומי הדמוקרטי. המפלגה הסוציאל-דמוקרטית העמידה את קריסטיאנו מצ'אדו כמועמד מטעמה לנשיאות במקום הנשיא המכהן מטעמה, גספאר דוטרה, שניצח במהלך הבחירות הכלליות משנת 1945. בנוסף לכך ז'ואאו מנגאביירה היה מועמד לנשיאות מטעם המפלגה הסוציאליסטית. קפה פיליו מטעם המפלגה הסוציאל-פרוגרסיבית נבחר לסגן הנשיא תחת ורגאס.

ורגאס זכה ב-3,849,040 קולות שהיוו 48.7 אחוזים מכלל קולות הבוחרים, אדוארדו גומס השיג 2,342,384 קולות שהיוו 29.7 אחוזים מכלל כוחות הבוחרים (גומס השיג רוב במדינות פיאאוי, סיארה ומינאס ז'ראיס), קריסטיאנו מצ'אדו השיג 1,697,193 קולות שהיוו 21.5 אחוזים מכלל קולות הבוחרים (מצ'אדו השיג רוב במדינות אקרי, אמאפה, פארה ומרניאו) וז'ואאו מנגאביירה השיג 9,466 קולות שהיוו עשירית האחוז מכלל קולות הבוחרים. מכלל בעלי זכות ההצבעה 72.1 אחוזים הצביעו בבחירות לנשיאות, 72.0 אחוזים הצביעו בבחירות לבית הנבחרים ו-77.7 אחוזים הצביעו בבחירות לסנאט.

## תוצאות הבחירות לקונגרס

## קישורים חיצוניים
* ברזיל: עידן ורגאס, באתר אנציקלופדיה בריטניקה
* מדעי הפוליטיקה - ברזיל (1910 - הווה), באתר אוניברסיטת מרכז קנזס

## הערות שוליים

1950
קטגוריה:1950 בפוליטיקה
ברזיל
ברזיל
קטגוריה:1950 בברזיל
נציבות הרייך בלגיה וצפון צרפת

**נציבות הרייך בלגיה וצפון צרפת** (בגרמנית: **Reichskommissariat Belgien-Nordfrankreich**) היה שמו הגרמני של הממשל האזרחי הנאצי בבלגיה ובאזורים הצפוניים של צרפת הכבושה, שנכבשו על ידי גרמניה הנאצית במהלך מלחמת העולם השנייה.

## היסטוריה
לאחר תום המערכה על צרפת ועל ארצות השפלה, בלגיה הושמה תחילה תחת ממשל צבאי "זמני" וזאת למרות דרישות של פלגים רדיקליים יותר בגרמניה הנאצית, כמו אנשי האס אס שדרשו להקים ממשלה אזרחית נאצית נוספת (כמו נציבות הרייך נורווגיה  ונציבות הרייך הולנד ). ביוני צירפו הנאצים לשטחי הציבות את נור-פה דה קאלה, בטענה כי מדובר בחלק מפלנדריה הצרפתית שהייתה שייכת לגרמנים.

למרות רצונם של אנסי האס אס, הוחלט שיום אחד יש להטמיע את כל האזור ברייך השלישי ולחלקו לשלושה רייכסגאו חדשים של רייך גרמני רבתי: פלנדריה ובראבנט לשטחים הפלמיים וולוניה. עבור החלקים הוולונים. ב-13 ביולי 1944 הוקם נציבות הרייך בלגיה-נורדפרנקרייך, כ"נציבות רייך" שאמנם לא מסופחת לגרמניה באופן מלא, אך תחת ממשל אזרחי גרמני.

לפני נציבות הרייך בבלגיה וצפון צרפת האזור היה תחת כיבוש צבאי נאצי  כבר מ-1940 ועד ההחלטה להקים את הנציבות ביולי 1944. השטח עליו שלטה הנציבות שוחרר ברובו על ידי בעלות הברית בספטמבר 1944, בעקבות הפלישה לנורמנדי, כך שאורך חייה של הנציבות הייתה קצרה, לאחר שבעלות הברית שחררו את מרבית האזור שעליו שלטה הנציבות. על אף אי-שליטה במרבית שטחי הנציבות באותה עת, גרמניה סיפחה לעצמה באופן מלא את שטחי הנציבות בדצמבר 1944.

## תוכניות עתידיות
למרות שרוב בלגיה וצפון צרפת כבר לא היו בשליטה גרמנית דה-פקטו בסוף ספטמבר 1944, הגרמנים ומשתפי הפעולה שלהם (פלמים, וולונים וצרפתים פשיסטים) תכננו לחלק את הנציבות לשלושה גאולייטים: רייכסגאו פלנדריה, רייכסגאו ולוניה ומחוז בריסל או עיר חופשית אחרת, שהיו אמורים להיות מסופחים לגרמניה הנאצית באופן מלא.

בדצמבר 1944, מינה שר החוץ הגרמני יואכים פון ריבנטרופ את ראש המפלגה הרקסיסטית ומפקד הלגיון הוולוני, לאון דגרל ל"ראש ועדת השחרור הוולונית", ולאחר מכן מינה את יף ואן דה וילה ל"ראש ועדת השחרור הפלמית", כאשר הצבא הגרמני פתח במתקפת הארדנים ב-16 בדצמבר 1944, התחדשו התקוות של משתפי הפעולה הנאצים למימוש התוכניות הנאציות לנציבות הרייך.

בינואר 1945 ניהל ואן דה וייל משא ומתן עם נציג משרד החוץ הנאצי על הקמה עתידית מדינות נפרדות לפלנדריה ולולוניה ולא מאוחדות כמו בעבר והתקעש שלא משנה מה תהיה הרמה של משטרי הבובות העצמאים שיוקמו באזור האיחוד הלא טבעי' של הפלמים והוולונים יופסק.

## ראו גם
* שטח הכיבוש הנאצי
* נציבות הרייך אוסטלנד
* נציבות הרייך אוקראינה
* צרפת של וישי

## קישורים חיצוניים
* 
## הערות שוליים

קטגוריה:גרמניה הנאצית: חלוקה מנהלית
קטגוריה:בלגיה במלחמת העולם השנייה
קטגוריה:צרפת במלחמת העולם השנייה
קטגוריה:שלטון הכיבוש של גרמניה הנאצית באירופה
ב.מ.וו i4

**ב.מ.וו i4** (באנגלית: **BMW i4**) היא מכונית חשמלית יוקרתית במרכב סדאן, בעלת חמישה מקומות, שמיוצרת על ידי ב.מ.וו משנת 2021. היא הוצגה ביוני 2021. במרץ 2020 הציגה ב.מ.וו את דגם הקונספט המקדים. ה-i4 מתחרה ישירות בטסלה מודל 3.

## היסטוריה
ממוזער|דגם הקונספט
ה-i4 היא המכונית החשמלית הרביעית ש ב.מ.וו שמיוצרת במסגרת ב.מ.וו i, אך היא המכונית החשמלית העיקרית שלה אף על פי שב.מ.וו נכנסה לעידן המכוניות החשמליות ב-2013 עם הצגת הב.מ.וו i3, ולאחר מכן את הב.מ.וו i8. ה-i4 היא מכונית מנהלים יוקרתית, שלא כמו שלושת דגמי ב.מ.וו האחרים שמיוצרים במרכבים שונים, ב.מ.וו i3 (מיני), ב.מ.וו i8 (ספורט), ב.מ.וו ix (קרוסאובר).

## עיצוב
העיצוב החיצוני של ה-i4 דומה מאוד לב.מ.וו סדרה 4 והיא נראית כמו מכונית קופה, הפגוש הקדמי שלה מעוצב כמו שאר הרכבים החשמליים של ב.מ.וו. תא הנוסעים "נלקח" ישירות מסדרה 4 וכולל שינויים קלים בדשבורד כדי להתקין את מערכת iDrive 8, מערכת זו כוללת שני מסכי מגע תחת מסגרת אחת, מסך אחד המציג את המולטימדיה בקוטר 14.9 אינץ' והשני עבור לוח המחוונים בקוטר 12.3 אינץ'.

## מפרט טכני
ב.מ.וו משווקת את ה-i4 עם שלוש מערכות הנעה.
* **i4 eDrive35**: גרסת ההנעה אחורית הכוללת מנוע חשמלי המספק כ-282 כ"ס ומומנט מרבי של 40.8 קג"מ. היא מאיצה מ-0 ל-100 קמ"ש בתוך 6.0 שניות. סוללת ליתיום-יון מפיתוח עצמי מלא של ב.מ.וו בקיבולת 66 קוט"ש (80.7 קוט"ש) המספקת טווח נסיעה חשמלי של 490 ק"מ.
* **i4 eDrive40**: גרסת ההנעה אחורית הכוללת מנוע חשמלי המספק כ-340 כ"ס ומומנט מרבי של 43.8 קג"מ. היא מאיצה מ-0 ל-100 קמ"ש בתוך 5.7 שניות ומגיעה למהירות מרבית מוגבלת אלקטרונית של 190 קמ"ש. סוללת ליתיום-יון מפיתוח עצמי מלא של ב.מ.וו בקיבולת 83.9 קוט"ש המספקת טווח נסיעה חשמלי של 590 ק"מ. צריכת האנרגיה בדגם עומדת על בין 16 ל-20 קוט"ש ל-100 ק"מ.
* **i4 M50**: גרסת ההנעה כפולה הכוללת שני מנועים חשמליים המספקים יחד 544 כ"ס ומומנט מרבי של 81 קג"מ. היא מאיצה מ-0 ל-100 קמ"ש בתוך 3.9 שניות ומגיעה למהירות מרבית מוגבלת אלקטרונית של 225 קמ"ש. סוללת ליתיום-יון גם מפיתוח עצמי מלא של ב.מ.וו בקיבולת 83.9 קוט"ש המספקת טווח נסיעה חשמלי של 510 ק"מ. צריכת האנרגיה בדגם עומדת על בין 19 ל-24 קוט"ש ל-100 ק"מ. גרסה זו כוללת גם מתלים בכיול חזק יותר ומערכת בלמים משודרגת.

### טעינה
את הסוללה ניתן לטעון במטען ביתי בקיבולת 11 קילוואט המאפשרת לטעון את הסוללה מ-0 ל-100 אחוז בתוך 8.5 שעות, או בטעינה מהירה בקיבולת 200 קילוואט המאפשרת לטעון את הסוללה מ-0 ל-100 אחוז בתוך 31 דקות, לפי ב.מ.וו בטעינה מהירה של כ-10 דקות ניתן להוסיף 164 ק"מ בדגם i4 eDrive40 ו-140 ק"מ בדגם i4 M50.

## קישורים חיצוניים

* אביעד רייס, ב.מ.וו חושפת את כל הפרטים על ה-i4, באתר מגזין רכב חשמלי, 6 ביוני 2021

## הערות שוליים

i4
קטגוריה:מכוניות מנהלים
קטגוריה:מכוניות חשמליות
קטגוריה:כלי רכב המורכבים בגרמניה
קטגוריה:דגמי מכוניות שהושקו ב-2021
קטגוריה:מכוניות סדאן
i4
אוסקר ריי בולין

**אוסקר ריי בולין ג'וניור** (באנגלית: **Oscar Ray Bolin Junior**; 22 בינואר 1962 – 7 בינואר 2016) היה רוצח סדרתי ואנס אמריקאי, אשר רצח שלוש נשים בטמפה, פלורידה, והוצא להורג. מקרי הרצח נותרו בלתי מפוענחים במשך קרוב לארבע שנים, עד שבעלה של גרושתו של בולין סיפק למשטרה מידע אשר סיבך אותו והוביל לתפיסתו. גם לאחר תפיסתו, בולין טען לחפותו עד יומו האחרון.

## ראשית חייו
בולין נולד ב-22 בינואר 1962, בפורטלנד , אינדיאנה. רוב חברי משפחתו השתכרו בעיקר כפועלי בניין או כעובדי קרנבל, והיו מפוזרים לאורך מספר מדינות, ביניהן פלורידה, אינדיאנה, קנטקי ואוהיו. אביו של בולין נהג להכותו כילד, ובמקרה אחד לקחה אותו אמו לתחנת האוטובוס של בית הספר כשהוא קשור בצווארו עם רצועה.

נטה לפשע מגיל מוקדם והסתבך עם החוק פעמים רבות כנער; ב-1977, כשהיה בן חמש עשרה, נעצר לאחר שנתפס גונב. ב-1982 חטף את חברתו, שריל הפנר, ונסע מסביב לאזור מפרץ טמפה במשך שעות כשהיא ברכבו. נעצר באשמת כליאה לא חוקית, אך שוחרר לאחר שהאישומים בוטלו. השניים התחתנו במחוז הילסבורו ב-1983.

## רציחות
ב-25 בינואר 1986, נטלי בלנש הולי בת העשרים וחמש, מנהלת סניף מסעדת מזון מהיר בטמפה, סיימה את משמרתה ונעלה את החנות ללילה יחד עם עמית לעבודה. היא עזבה את המקום בערך בשעה 01:30 בלילה והמשיכה לרכבה. היא נדקרה למוות, וגופתה נמצאה כעבור שעות בידי עובר אורח שיצא לריצת בוקר.

כעבור קרוב לשנה ב-5 בנובמבר 1986, סטפני קולינס בת השבע עשרה, תלמידה בבית הספר צ'מברלין, נעלמה לאחר שסיימה את משמרתה בבית המרקחת בו עבדה. חודש לאחר מכן, ב-5 בדצמבר 1986, נמצאה גופתה עטופה כולה במגבות וסדינים. היא נדקרה למוות וגולגולתה נמחצה.

באותו יום בו נמצאה גופתה של קולינס, טרי לין מת'יוס בת העשרים ושש, עובדת בנק, נעלמה. רכבה אותר נטוש ליד סניף דואר כשהמנוע עדיין עובד, וגופתה נמצאה לאחר מספר שעות באזור מיוער כשהיא עטופה בסדין לבן. גרונה נחתך וראשה הוכה בעזרת חפץ כבד.

## חקירה
כעבור שנה נעצר בולין באוהיו בגין חטיפה ואונס של אישה צעירה. ב-1987, בולין ושני גברים נוספים חטפו ואנסו מלצרית בת עשרים בטולידו שבאוהיו. לאחר האונס ניסה בולין לירות בה בניסיון לרצוח אותה, אך האקדח נתקע, ולכן שחרר אותה בסמוך לכביש מהיר בפנסילבניה. הוא נתפס במהרה ולאחר משפטו נידון לתקופת מאסר של 22 עד 75 שנים.

ב-1989 התגרשה הפנר מבולין והתחתנה שנית. היא סיפרה לבעלה החדש על הרציחות שבולין התוודה עליהן בפניה, והוא התקשר למשטרה לדווח על כך. עדים נוספים החלו להופיע כדי להעיד נגד בולין, ביניהם אחיו החורג ובן דודו.

הפנר העידה שהיא הייתה בחברתו של בולין לפני שהוא חטף את הולי וכי לאחר מכן עזרה לו להיפטר מכמה ראיות. אחיו החורג של בולין העיד כי ראה אותו מכה את מת'יוס ומנסה להטביע אותה עם צינור גינה. בן דודו סיפר למשטרה כי הוא ובולין חטפו אישה בת שלושים, דבורה דיאן סטואו, מחוץ למכולת בגרינוויל, טקסס, ב-1987. הוא העיד שבולין אנס אותה ולאחר מכן חנק אותה למוות.

בולין נמצא אשם בגין רצחה של הולי ונידון למוות ביולי 1991. לאחר מכן נידון למוות שוב בשל הרצח של קולינס, ופעם נוספת עבור הרצח של מת'יוס.

## הוצאה להורג
ביום שלפני הוצאתו להורג התראיין בולין לרשת WTVT, וכשנשאל על מותו הקרב, תיאר את תחושותיו כשחרור מעונש ארוך, זאת לאחר שהיה כלוא ב-28 השנים שקדמו לכך. ארוחתו האחרונה כללה סטייק אנטריקוט, תפוח אדמה אפוי, סלט, לחם שום, פאי מרנג לימון, ומשקה קוקה קולה. הוא סירב לומר מילים אחרונות, והוצא להורג בבית הסוהר פלורידה באמצעות זריקת רעל בשעה 10:16 בערב ה-7 בינואר 2016.

## הערות שוליים

קטגוריה:רוצחים סדרתיים אמריקאים
קטגוריה:אמריקאים שנולדו ב-1962
קטגוריה:אמריקאים שנפטרו ב-2016
The Goat

***The Goat*** הוא אלבום האולפן השני של הראפר האמריקאי פולו ג'י. האלבום יצא לאור ב-15 במאי 2020, על ידי חברת התקליטים קולומביה רקורדס. באלבום הופעות אורח של מאסטרד, ג'וס וורלד, סטאנה 4 וגאס, NLE צ'ופה, מייק ויל מייד איט, ליל בייבי ובי ג'יי דה שיקגו קיד.

## רקע וקידום
האלבום, לצד עטיפתו, הוכרז ב-5 במאי 2020, באמצעות האינסטגרם של פולו ג'י.

### סינגלים
ב-20 בספטמבר 2019, יצא הסינגל המוביל מתוך האלבום, "Heartless", בהשתתפות המפיק האמריקאי מאסטרד, לצד וידאו קליפ.

ב-14 בפברואר 2020, יצא לאור הסינגל השני מתוך האלבום, "Go Stupid", יחד עם סטאנה 4 וגאס וNLE צ'ופה, ובהשתתפות מייק ויל מייד איט.

ב-10 באפריל 2020 יצא הסינגל השלישי מתוך האלבום, "DND".

## ביקורות
האלבום זכה לשבחים ביקורתיים עם צאתו. ב-Metacritic, קיבל האלבום ציון ממוצע משוקלל של 83 מתוך 100, בהתבסס על חמש ביקורות מקצועות, מה שמעיד על "שבחים אוניברסליים". פול תומפסון מפיצ'פורק הצהיר כי "המעקב של הראפר משיקגו לאלבום הבכורה המרתק שלו טוען עבורו ככישרון שניתן להסתגל אליו ובלתי מתקבל על הדעת, כוכב לא סביר במערכת חדשה של חברת תקליטים גדולה". מגזין *[[Genius]]* דירג את האלבום במקום ה-8 ברשימתם "25 האלבומים הטובים ביותר של 2020 עד כה"

## הצלחה מסחרית
האלבום הגיע היישר אל המקום השני במצעד הבילבורד 200, עם 99,000 יחידות שקולות לאלבום (מתוכן 14,000 מכירות טהורות) בשבוע הראשון לצאתו. הוא הפך לאלבום המצליח ביותר של פולו ג'י במצעדים, והופעת הבכורה השנייה שלו בעשירייה הפותחת בארצות הברית. האלבום צבר בסך הכל 129.4 השמעות בסטרימינג לפי דרישה. בשבוע השני, ירד האלבום למקום החמישי, וצבר 52,000 יחידות נוספות. בשבוע השלישי, ירד למקום השביעי, והרוויח 40,000 יחידות. בשבוע הרביעי, ירד האלבום למקום השביעי במצעד, וצבר 37,000 יחידות, תוך שהביא את סך ארבעת השבועות שלו ל-228,000 יחידות שקולות לאלבום. ב-28 ביולי 2020, האלבום זכה בתואר הזהב מטעם איגוד תעשיית ההקלטות האמריקאי, עבור יחידות משולבות של מכירות ויחידות שקולות לאלבום של למעלה מ-500,000 בארצות הברית.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי פולו ג'י
קטגוריה:אלבומי חברת קולומביה רקורדס
קטגוריה:אלבומים שהופקו על ידי היט-בוי
קטגוריה:אלבומים שהופקו על ידי טיי קית'
קטגוריה:אלבומים שהופקו על ידי מורדה ביטס
קטגוריה:אלבומים שהופקו על ידי מייק ויל מייד איט
Hall of Fame (אלבום)

**Hall of Fame** הוא אלבום האולפן השלישי של הראפר האמריקאי פולו ג'י. האלבום יצא לאור לאור ב-11 ביוני 2021, על ידי חברת התקליטים קולומביה רקורדס. האלבום מכיל הופעות אורח של דה קיד לארוי, ליל דורק, ליל ויין, ג'י הרבו, רוד וייב, דה-בייבי, יאנג ת'אג, רודי ריץ', ניקי מינאז', פופ סמוק המנוח ופיביו פוריין.

## רקע והקלטה
בשנת 2020 החל פולו ג'י להקליט את אלבומו החדש. באפריל 2021 רמז על שיר עם הראפר משיקגו ליל דורק והראפר האוסטרלי דה קיד לארוי עם וידאו קליפ מוקלט. במאי אישר כי הראפר משיקגו ג'י הרבו יופיע באלבום, כאשר המפיק די ג'יי סקים הציג תצוגה מקדימה של קטע משירם במהלך שידור חי באינסטגרם. ב-16 במאי 2021 פרסם פולו ג'י בטוויטר כי סיים להקליט את האלבום.

## עטיפה
עטיפת האלבום נוצרה על ידי המנהל האמנותי זניק, וכוללת את פולו ג'י בחליפה, תוך שהוא עומד על מה שנראה כדוכן עם הפרסים שלו מאחוריו.

## הוצאה וקידום
בספטמבר 2020 הוציא פולו ג'י את הסינגל המוביל מתוך האלבום, "Epidemic". השיר הגיע בשיאו למקום ה-47 במצעד הבילבורד הוט 100.

ב-5 בפברואר 2021 הוציא את הסינגל השני מתוך האלבום, "GNF (OKOKOK)". השיר הגיע בשיאו למקום ה-55 במצעד הבילבורד הוט 100. ב-9 באפריל, הוא הוציא את הסינגל השלישי, "Rapstar". השיר הגיע היישר אל המקום הראשון במצעד הבילבורד הוט 100, והיה לסינגל הראשון של פולו ג'י שהגיע למקום הראשון במצעד. השיר הוצג בתצוגה מקדימה קודם לכן במאי 2020, בסרטון יוטיוב בו פולו ג'י ומפיק השיר איינר בנקז ביצעו גרסה אקוסטית לשיר. לאחר מכן, הוכרז על השיר יומיים לפני צאתו לאור, כאשר פולו ג'י פרסם טיזר לווידאו קליפ של השיר. ב-21 במאי, הוא הוציא את הסינגל הרביעי, "Gang Gang", בהשתתפות ליל ויין. השיר הגיע בשיאו למקום ה-33 במצעד הבילבורד הוט 100. ב-27 במאי, הוציא פולו קדימון לאלבום, שחשף גם את תאריך צאתו, וכולל קטע משיר חדש שנקרא על ידי המעריצים "Lil Wooski", יחד עם אפשרות לשמור מראש את האלבום בכל שירותי הסטרימינג. ב-2 ביוני, פרסם פולו ג'י סרטון באינסטגרם בו טיזר לשיר נוסף מהאלבום עם הכיתוב "Toxic", המציין את שם השיר.

## שבחים

### רשימת סוף שנה

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי פולו ג'י
קטגוריה:אלבומי חברת קולומביה רקורדס
קטגוריה:אלבומים שהגיעו למקום הראשון במצעד הבילבורד 200
מרצדס-בנץ EQC

**מרצדס-בנץ EQC** (באנגלית: **Mercedes-Benz EQC**) היא מכונית חשמלית במרכב קרוסאובר בעלת חמישה מקומות, שמיוצרת על ידי מרצדס-בנץ משנת 2019. היא הוצגה בספטמבר 2018 ויצאה למכירה במאי 2019, והגיעה לישראל באוקטובר 2020.

ה-EQC היא הראשונה במשפחת מרצדס-בנץ EQ.

## עיצוב
ה-EQC דומה למרצדס-בנץ GLC-קלאס בעיצובו החיצוני, בפנים המכונית מציגה עיצוב מודרני עם המסך המגע המחבר את מסך המגע שמציג את המולטימדיה עם לוח המחוונים.

## מפרט טכני
מרצדס הציגה את ה-EQC עם מערכת הנעה אחת.
* שני מנועים חשמליים המספקים יחד 408 כ"ס. היא מאיצה מ-0 ל-100 קמ"ש בתוך 5.1 שניות ומגיעה למהירות מרבית של 180 קמ"ש. סוללת ליתיום-יון בקיבולת 80 קוט"ש המספקת טווח נסיעה חשמלי של 400 ק"מ. את הסוללה ניתן לטעון במטען ביתי בקיבולת 7.4 קילוואט המטעין את הסוללה מ-10 ל-80 אחוז בתוך 10 שעות או במטען מהיר בקיבולת 110 קילוואט המטעין את הסוללה מ-10 ל-80 אחוז בתוך פחות מ-40 דקות.

## גלריה

קובץ:Mercedes-Benz EQC 400 4MATIC (N293) front.jpg|מבט לפגוש הקדמי
קובץ:Mercedes-Benz EQC 400 4MATIC (N293) rear.jpg|מבט לפגוש האחורי
קובץ:Mercedes-Benz EQC 400 4Matic Genf 2019 1Y7A5102.jpg|מבט לצד
קובץ:Mercedes-Benz EQC (04).jpg|מבט לפנים המכונית


## קישורים חיצוניים

* 
* קובי זוילי, מרצדס EQC במבחן דרכים, באתר פורטל הרכב גיר, 10 בפברואר 2021

## הערות שוליים

EQC
EQC
קטגוריה:קרוסאובר
קטגוריה:מכוניות חשמליות
קטגוריה:כלי רכב המורכבים בגרמניה
קטגוריה:דגמי מכוניות שהושקו ב-2018
חוסה מגריניה

**חוסה מגריניה** (בספרדית: **José Magriñá**; 14 בדצמבר 1917 – 2 באוגוסט 1988) היה כדורגלן קובני, ששיחק בעמדת החלוץ.

מגריניה השתתף עם נבחרת קובה במונדיאל 1938 ואף כבש בו בתיקו 3–3 נגד רומניה. לאחר שעברו את הסיבוב הראשון הם הובסו 8–0 על ידי שוודיה ברבע הגמר.

## קישורים חיצוניים

* חוסה מגריניה באתר פיפ"א.

קטגוריה:כדורגלני מונדיאל 1938
קטגוריה:ילידי 1917
קטגוריה:נפטרים ב-1988
מרצדס-בנץ EQA

**מרצדס-בנץ EQA** (באנגלית: **Mercedes-Benz EQA**) היא מכונית חשמלית קומפקטית במרכב קרוסאובר בעלת חמישה מקומות, שמיוצרת על ידי מרצדס-בנץ משנת 2021. היא הוצגה בינואר 2021 והגיעה לישראל באפריל 2021.

ה-EQA היא השלישית במשפחת מרצדס-בנץ EQ.

## עיצוב
העיצוב החיצוני מעוצב בהשראת המרצדס-בנץ GLA-קלאס למעט הפגושים שעוצבו בעיצוב שונה, גם עיצוב הפנים לא שונה מה-GLA-קלאס אך נותן אווירה חשמלית וגם לוח מחוונים ומסך מגע המציג את המולטימדיה שונים מה-GLA-קלאס.

## מפרט טכני
כרגע (2021) מרצדס משיקה רק מערכת הנעה אחת, ובהמשך (2022) היא תציג מערכות הנעה חזקות יותר.

* **EQA 250:** גרסת הנעה אחורית הכוללת מנוע חשמלי המספק כ-190 כ"ס. היא מאיצה מ-0 ל-100 קמ"ש בתוך 8.9 שניות ומגיעה למהירות מרבית מוגבלת אלקטרונית של 160 קמ"ש. סוללת ליתיום-יון בקיבולת של 66.5 קוט"ש המספקת טווח נסיעה חשמלי של 426 ק"מ. צריכת האנרגיה נמוכה יחסית של 17.7 קוט"ש ל-100 ק"מ.

### טעינה
ניתן לטעון את הסוללה במטען ביתי בהספק 11 קילוואט המטעין את הסוללה מ-10 ל-80 אחוז בתוך 5 שעות ו-45 דקות או במטען ציבורי מהיר בהספק 100 קילוואט המטעין את הסוללה מ-10 ל-80 אחוז בתוך 30 דקות.

## קישורים חיצוניים

* 
* 
* אלי שאולי, מרצדס EQA - מבחן דרכים, באתר אוטו, 06 ביולי 2021
*אלדד מנורי, מרצדס EQA חשמלי במבחן, באתר פורטל הרכב גיר, 04 באוגוסט 2021

## הערות שוליים

EQA
קטגוריה:קרוסאובר
קטגוריה:מכוניות חשמליות
קטגוריה:כלי רכב המורכבים בגרמניה
קטגוריה:דגמי מכוניות שהושקו ב-2021
EQA
Die a Legend

**Die a Legend** הוא אלבום הבכורה של הראפר האמריקאי פולו ג'י. האלבום יצא לאור ב-7 ביוני 2019, על ידי חברת התקליטים קולומביה רקורדס.

## קידום
האלבום הוכרז ב-26 במאי 2019 באמצעות אינסטגרם. שבוע לאחר מכן, נחשפה רשימת הרצועות של האלבום.

## ביקורות
האלבום זכה לשבחים מצד המבקרים עם צאתו לאור. שלדון פירס מפיצ'פורק נתן לאלבום דירוג של 8.3 מתוך 10 והעניק לו את פרס "המוזיקה החדשה הטובה ביותר". בסקירתו, הצהיר כי פולו "משלב פופ ודריל בקלות ומספק הופעת בכורה בולטת ברחובות שיקגו, המעוצבת בקפידה ומסופרת בכנות". ריילי ואלאס מ-HipHopDX אמר כי "ישנה תערובת מעוצבת להפליא של כנות וטרגדיה בתוך האלבום". משתמשי HipHopDX נתנו לאלבום דירוג של 5/5.

בשנת 2022 האלבום דורג במקום ה-161 ברשימת 200 אלבומי ההיפ-הופ הטובים ביותר בכל הזמנים של מגזין רולינג סטון.

## הצלחה מסחרית
האלבום הגיע היישר אל המקום השישי במצעד הבילבורד 200, עם 38,000 יחידות שקולות לאלבום בשבוע הראשון לצאתו, והפך לאלבום הראשון של פולו ג'י בעשירייה הפותחת. בשבוע השני, ירד האלבום למקום השביעי במצעד, עם 29,000 יחידות שקולות לאלבום באותו השבוע. בשבוע השלישי, ירד האלבום למקום העשירי, וצבר באותו השבוע 24,000 יחידות שקולות לאלבום. ב-11 באוגוסט 2020 זכה האלבום בתואר הפלטינה מטעם איגוד תעשיית ההקלטות האמריקאי, על מכירות ויחידות שקולות לאלבום משולבות של למעלה מ-1,000,000 בארצות הברית.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי בכורה מ-2019
קטגוריה:אלבומי פולו ג'י
קטגוריה:אלבומי חברת קולומביה רקורדס